5. ΝΟΜΟΘΕΤΙΚΟΝ ΔΙΑΤΑΓΜΑ υπ' αριθ. 3732 Της 13/28 Αυγ. 1957 (ΦΕΚ Α' 161) Περί καθορισμού της Βουλευτικής αποζημιώσεως. Άρθρον μόνον.-Μέχρις αποφάσεως υπό της Ολομελείας της Βουλής κατά το άρθρ. 75 του Συντάγματος η βουλευτική αποζημίωσις ορίζεται από 1 ης Αυγούστου 1957 και εφεξής ίση προς τας εκάστοτε μηνιαίας αποδοχάς του ανωτάτου κρατικού υπαλλήλου. Ως αποδοχαί διά την εφαρμογήν του προηγουμένου εδαφίου νοούνται ο βασικός μισθός μετά των πάσης φύσεως επιδομάτων, πλην του της πολυετίας, άτινα υπό οιανδήποτε μορφήν λαμβάνει κατ' ανώτατον όριον ανώτατος κρατικός υπάλληλος. 